Publication: Magyar Közlöny
Issue: MK-2003-74 (Year: 2003, Number: 74)
Era: 1990-2004
Section: is meg kell állapítania. Az országgyûlési képviselõk jogállásáról szóló 1990. évi LV. törvény 17. § c) pontja szerint
Paragraph Index: 299

3. Az Ör. 4. § (4) bekezdése a méltatlansági összeférhetetlenségnek a köztartozáshoz kapcsolódó esetét csak egy, a helyi önkormányzat felé fennálló köztartozás behajtására rendelkezésre álló hatékony pénzbehajtási eszközként szabályozza, ráadásul a megfelelõ garanciális szabályok nélkül. A képviselõtõl elvárható magasabb etikai követelmények szempontjából nincs annak jelentõsége, hogy a képviselõnek az állammal vagy az önkormányzattal szemben áll-e fenn a köztartozása, a szankciót a fizetési kötelezettség nem teljesítése alapozza meg, de csak jogerõs határozattal megállapított köztartozás esetén. A fennálló köztartozás megállapításának, illetve behajtásának megvannak a megfelelõ, általános törvényi szabályai. Az önkormányzati képviselõ tiszteletdíja még jogerõsen megállapított köztartozás fennállása esetén sem tartható tehát mintegy „zálogként” vissza, hiszen az — akár az állam, akár az önkormányzat felé fennálló — fizetési kötelezettség nem teljesítésének a szankciója az összeférhetetlenség megállapítása és a mandátum elvesztése lehet csak.

Source: https://magyarkozlony.hu/hivatalos-lapok/20e1af0973255da062f16d82cae6a6ad52cf887e/dokumentumok/540c06180bbe576bebe66fa3c10801ae317bd8f5/letoltes